《贵州即事》
明代·周瑛

好山明媚映晴川，贵省谁言声教偏。路远轮蹄皆入贡，时平民物不知边。

华夷普照无双日，雨露覃敷共一天。最喜南来诸逐客，寒炉次第死灰然。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。